               EIROPAS KOMISIJA
            Briselē, 28.11.2017
            COM(2017) 686 final
            Priekšlikums
            EIROPAS PARLAMENTA UN PADOMES LĒMUMS
            par Eiropas Globalizācijas pielāgošanās fonda izmantošanusaskaņā ar Spānijas pieteikumu EGF/2017/006 ES/FMT:ItalicGalicia apparel/FMT

               PASKAIDROJUMA RAKSTS

               PRIEKŠLIKUMA KONTEKSTS

               1.Noteikumi, kas piemērojami finansiālajiem ieguldījumiem no Eiropas Globalizācijas pielāgošanās fonda (EGF), ir izklāstīti Eiropas Parlamenta un Padomes 2013. gada 17. decembra Regulā (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  1
                (“EGF regula”).

               2.Spānija 2017. gada 19. jūlijā iesniedza pieteikumu EGF/2017/ 006 ES/Galicia apparel, lai saņemtu finansiālu ieguldījumu no EGF saistībā ar darba ņēmēju atlaišanu
                  2
                saimnieciskās darbības nozarē, kas klasificēta NACE 2. redakcijas 14. nodaļā (Apģērbu ražošana), NUTS 2. līmeņa Galisijas reģionā (ES11) Spānijā.

               3.Pēc šā pieteikuma izvērtēšanas Komisija saskaņā ar visiem piemērojamajiem EGF regulas noteikumiem secināja, ka nosacījumi EGF finansiālā ieguldījuma saņemšanai ir izpildīti.

               PIETEIKUMA KOPSAVILKUMS

                        EGF pieteikums

                        EGF/2017/006 ES/Galicia apparel

                        Dalībvalsts

                        Spānija

                        Attiecīgais(-ie) reģions(-i) (NUTS
                           3
                         2. līmenis)

                        Galisija (ES11)

                        Pieteikuma iesniegšanas datums

                        2017. gada 19. jūlijs

                        Pieteikuma saņemšanas apliecinājuma datums

                        2017. gada 19. jūlijs

                        Papildu informācijas pieprasījuma datums

                        2017. gada 2. augusts

                        Papildu informācijas iesniegšanas termiņš

                        2017. gada 13. septembris

                        Izvērtējuma pabeigšanas termiņš

                        2017. gada 6. decembris

                        Intervences kritērijs

                        EGF regulas 4. panta 2. punkts, atkāpjoties no 4. panta 1. punkta b) apakšpunktā noteiktajiem kritērijiem

                        Attiecīgo uzņēmumu skaits

                        5

                        Saimnieciskās darbības nozare(-s)

                        (NACE 2. redakcijas nodaļa)
                           4

                        14. nodaļa
                           (Apģērbu ražošana)

                        Pārskata periods (deviņi mēneši):

                        2016. gada 30. jūlijs – 2017. gada 30. aprīlis

                        Kopējais atlaisto darba ņēmēju skaits

                        303

                        Atbalsttiesīgo saņēmēju kopskaits

                        303

                        Paredzēto atbalsta saņēmēju kopskaits

                        303

                        Individualizēto pakalpojumu budžets (EUR)

                        1 140 000

                        EGF pasākumu īstenošanas budžets
                           5
                         (EUR)

                        60 000

                        Kopējais budžets (EUR)

                        1 200 000

                        EGF ieguldījums (60 %) (EUR)

                        720 000

               PIETEIKUMA IZVĒRTĒŠANA

               Procedūra

               4.Pieteikumu EGF/2017/006 ES/Galicia apparel Spānija iesniedza 12 nedēļu laikā no dienas, kad bija izpildīti EGF regulas 4. pantā minētie intervences kritēriji, proti, 2017. gada 19. jūlijā. Komisija tajā pašā dienā apstiprināja minētā pieteikuma saņemšanu un 2017. gada 2. augustā pieprasīja no Spānijas papildu informāciju. Šī papildu informācija tika sniegta sešu nedēļu laikā no pieprasījuma dienas. Termiņš, kurā Komisijai būtu jāizvērtē pieteikuma atbilstība finansiālā ieguldījuma piešķiršanas nosacījumiem, proti, 12 nedēļas no pilnīga pieteikuma saņemšanas dienas, beidzas 2017. gada 6. decembrī.

               Pieteikuma atbilstība

               Attiecīgie uzņēmumi un atbalsta saņēmēji

               5.Pieteikums attiecas uz 303 darba ņēmējiem, kas atlaisti saimnieciskās darbības nozarē, kas klasificēta NACE 2. redakcijas 14. nodaļā (Apģērbu ražošana). Atlaišanas gadījumi notikuši NUTS 2. līmeņa Galisijas reģionā (ES11).

                        Uzņēmumi un atlaisto darba ņēmēju skaits pārskata periodā

                        Caramelo S.A.

                        97

                        Shivshi S.L.

                        41

                        Confecciones Deus S.L.

                        20

                        Viriato

                        106

                        Deus Creaciones S.L.

                        39

                        Kopējais uzņēmumu skaits: 5

                        Kopējais atlaisto darba ņēmēju skaits:

                        303

                        To pašnodarbināto personu kopējais skaits, kuras beigušas darbību:

                        0

                        Atbalsttiesīgo darba ņēmēju un pašnodarbināto personu kopējais skaits:

                        303

               Intervences kritēriji

               6.Spānijas iestādes, atkāpjoties no EGF regulas 4. panta 1. punkta b) apakšpunktā minētajiem kritērijiem, iesniedza pieteikumu saskaņā ar EGF regulas 4. panta 2. punktā minētajiem intervences kritērijiem, kas nosaka vismaz 500 darba ņēmēju atlaišanu deviņu mēnešu pārskata periodā uzņēmumos, kas darbojas vienā saimnieciskās darbības nozarē, kas definēta NACE 2. red. nodaļas līmenī, un kuri atrodas vienā vai divos dalībvalsts kaimiņu reģionos, kas definēti NUTS 2. līmenī. NUTS 2. līmeņa Galisijas reģionā (ES11) notikuši 303 atlaišanas gadījumi.

               7.Pieteikuma deviņu mēnešu pārskata periods ir no 2016. gada 30. jūlija līdz 2017. gada 30. aprīlim.

               Atlaisto darba ņēmēju skaita un darbības beigšanas aprēķināšana

               8.Visi darba ņēmēju atlaišanas gadījumi pārskata periodā tika aprēķināti no faktiskās līguma pārtraukšanas dienas vai līguma termiņa beigām.

               Atbalsta saņēmēji, kuri ir tiesīgi pretendēt uz atbalstu

               9.Kopējais atbalsttiesīgo saņēmēju skaits ir 303.

               Saikne starp darba ņēmēju atlaišanu un globalizācijas izraisītām lielām strukturālām pārmaiņām pasaules tirdzniecības modeļos

               10.Lai noteiktu saikni starp atlaišanas gadījumiem un globalizācijas izraisītām lielām strukturālām pārmaiņām pasaules tirdzniecības modeļos, Spānija apgalvo, ka, beidzoties Pasaules Tirdzniecības organizācijas Tekstilizstrādājumu starptautiskās tirdzniecības nolīgumam 2004. gada beigās, tekstilrūpniecības un apģērbu ražošanas nozares liberalizācija ir izraisījusi radikālas izmaiņas pasaules tirdzniecības struktūrā. Saskaņā ar EUROSTAT-Comex datiem 2016. gadā apģērbu imports ES-28 valstīs palielinājās par 37,9 % salīdzinājumā ar 2008. gadu un par 83,2 % salīdzinājumā ar 2004. gadu.

               ES-28 apģērbu imports un eksports (miljonos euro)

                        2004

                        2005

                        2006

                        2007

                        2008

                        2009

                        2010

                        IMPORTS

                        49 674,5

                        54 379,5

                        61 409,9

                        64 479,0

                        65 990,0

                        63 735,6

                        71 169,7

                        EKSPORTS

                        14 929,5

                        15 684,1

                        17 095,7

                        18 368,8

                        19 159,5

                        16 218,6

                        17 346,2

                        2011

                        2012

                        2013

                        2014

                        2015

                        2016

                        IMPORTS

                        77 866,3

                        75 008,4

                        74 830,4

                        82 016,8

                        90 256,8

                        91 002,5

                        EKSPORTS

                        20 555,7

                        22 857,5

                        23 888,9

                        24 990,4

                        25 944,7

                        26 149,1

               Avots: Eurostat-Comext

               11.Ķīna ir galvenais piegādātājs, un tās imports ES-28 valstīs 2016. gadā pieauga par 245 % salīdzinājumā ar 2004. gadu (no EUR 13 miljardiem līdz EUR 31,8 miljardiem); tai seko Bangladeša, kuras imports uz ES ir četrkāršojies (no EUR 3,8 miljardiem līdz EUR 15,3 miljardiem).

               12.Tajā pašā laikposmā, lai gan mazākā mērā, pieauga arī ES-28 valstu eksports. 2016. gadā apģērbu eksports pieauga par 28,3 % salīdzinājumā ar 2008. gadu un par 75,1 % salīdzinājumā ar 2004. gadu. Tas rada arvien negatīvāku ES tirdzniecības bilanci apģērbu ražošanā.

               ES-28 valstu tirdzniecības bilance apģērbu ražošanā

               Avots: Eurostat-Comext

               13.Līdz šim saistībā ar apģērbu ražošanas nozari ir iesniegti pieci EGF pieteikumi, no kuriem trīs pieteikumu pamatā ir ar tirdzniecību saistīta globalizācija un divu pieteikumu pamatā – globālā finanšu un ekonomikas krīze
                  6
               . Šis ir otrais pieteikums saistībā ar atlaistiem darba ņēmējiem MVU, kas darbojas apģērbu ražošanas nozarē Galisijā.

               Notikumi, kas izraisījuši darba ņēmēju atlaišanu un darbības beigšanu

               14.Importa pieaugums Eiropas Savienībā radīja spiedienu samazināt cenas, kas ir negatīvi ietekmējis uzņēmumu finansiālo stāvokli ES tekstilrūpniecības nozarē un veicinājis vispārējo tendenci tekstilpreču un apģērbu ražošanas nozarē pārvietot ražošanu uz zemāku izmaksu valstīm ārpus ES, piemēram, Maroku, Tunisiju, Ķīnu un dažādām Āzijas valstīm
                  7
               . Tā rezultātā Galisijā pastāvīgi samazinājās apģērbu ražošanas uzņēmumu skaits (-26 % laikposmā no 2010. līdz 2016. gadam) un tādēļ pieauga atlaišanas gadījumu skaits.

               Apģērbu ražošanas uzņēmumi (NACE 14) Galisijā

               Avots: Instituto Gallego de Estadística (IGE).

               Paskaidrojums par ārkārtas apstākļiem, kas ir pamatā pieteikuma pieņemamībai, un paredzamā atlaišanas ietekme uz ekonomiku un nodarbinātību vietējā līmenī

               15.Spānija norāda, ka, neraugoties uz to, ka deviņu mēnešu pārskata periodā bija mazāk nekā 500 atlaišanas gadījumu, šis pieteikums tomēr būtu pielīdzināms EGF regulas 4. panta 1. punkta b) apakšpunktā paredzētajam pieteikumam izņēmuma apstākļu dēļ, kuri būtiski ietekmē nodarbinātību un vietējo, reģionālo vai valsts ekonomiku.

               16.Galisijas reģionā lielākā daļa iedzīvotāju ir lielākajos reģiona ekonomikas centros, piekrastes zonās starp Ferolu un Akoruņu (ziemeļrietumos) un starp Villagarsiju, Pontevedru un Vigo (dienvidrietumos); savukārt iekšzemes teritorijās apdzīvotība sarūk un trūkst darbavietu. 2016. gadā Galisijā dzīvoja par 13 375 cilvēkiem mazāk nekā 2000. gadā, turklāt bija par 1260 tukšām, proti, pamestām teritorijām (pilsētām vai citām apdzīvotām vietām) vairāk salīdzinājumā ar 2000. gadu, jo cilvēki pārceļas un apmetas ekonomikas centru tuvumā. Turklāt kopš 2010. gada Galisijā demogrāfiskā attīstība ir bijusi negatīva (ik gadu samazinoties par aptuveni 2,3 %) jauniešu emigrācijas dēļ un mirstības rādītāja palielināšanās dēļ attiecībā pret dzimstību.

               17.Atlaišanas gadījumi ir skāruši Ordesu (Ordes/Órdenes
                  8
               ) – iekšējo teritoriju, kurā apģērbu ražošanas uzņēmumi (no kuriem vairums ir MVU un kooperatīvi) ir ekonomikas virzītājspēks.

               Ordes/Órdenes ģeogrāfiskā atrašanās vieta

               18.Ordesa ir lielā mērā atkarīga no apģērbu ražošanas nozares, tādēļ to ietekmē apģērbu ražošanas uzņēmumu skaita samazināšanās, kas saistīta ar uzņēmumu darbības beigšanu vai ražošanas pārvietošanu, ko izraisīja apģērbu importa pieaugums Eiropas Savienībā. Laikposmā no 2008. līdz 2014. gadam to uzņēmumu skaits, kurā ir vairāk nekā 6 darbinieki, samazinājās par 40 %. Līdztekus apģērbu ražošanas uzņēmumu skaita kritumam Ordesas IKP uz vienu iedzīvotāju ir samazinājies no EUR 17 057 2010. gadā līdz EUR 15 883 2014. gadā. Bezdarbs ražošanas nozarē Ordesā palielinājās par 40 % no 2016. gada decembra līdz 2017. gada aprīlim – laikā, kad notika lielākā daļa atlaišanas gadījumu, kas ir šā pieteikuma priekšmets.

               19.Sagaidāms, ka darbinieku atlaišana radīs milzīgu spriedzi valsts teritorijā. Atlaišanas gadījumu ietekme ir saistīta ar grūtībām atrast jaunu darbu darbvietu trūkuma dēļ, jo attiecīgā teritorija atrodas tālu no lielākajiem rūpniecības centriem, atlaisto darbinieku zemo izglītības līmeni, viņu profesionālajām prasmēm, kas izkoptas nozarē, kurā tagad vērojama lejupslīde, un darba meklētāju lielo skaitu. Rūpniecības nozarē bezdarba īpatsvars ir 34,6 % (43,7 % – sieviešu bezdarba līmenis) no kopējā bezdarbnieku skaita Ordesā.

               Paredzētie atbalsta saņēmēji un ierosinātās darbības

               Paredzētie atbalsta saņēmēji

               20.Paredzams, ka pasākumos piedalīsies visi 303 atlaistie darba ņēmēji. Potenciālos dalībniekus pēc to dzimuma, valstspiederības un vecuma grupas var iedalīt šādi:

                        Kategorija

                        Paredzēto atbalsta
                           saņēmēju skaits

                        Dzimums:

                        vīrieši:

                        50

                        (16,50 %)

                        sievietes:

                        253

                        (83,50 %)

                        Valstspiederība:

                        ES valstspiederīgie:

                        298

                        (98,35 %)

                        nav ES valstspiederīgie:

                        5

                        (1,65 %)

                        Vecuma grupa:

                        15-24 gadi:

                        2

                        (0,66 %)

                        25-29 gadi:

                        13

                        (4,29 %)

                        30-54 gadi:

                        217

                        (71,62 %)

                        55-64 gadi:

                        71

                        (23,43 %)

                        vairāk nekā 64 gadi:

                        0

                        (00,0 %)

               Ierosināto pasākumu atbilstība

               21.Atlaistajiem darbiniekiem sniedzamie individualizētie pakalpojumi ietver šādas darbības.

               –Uzņemšana un sagatavošanās darbsemināri. Uzņemšana ir pirmais pasākums, kas tiks piedāvāts visiem paredzētajiem atbalsta saņēmējiem, un tas ietver vispārīgu informāciju par pieejamo konsultēšanu un mācību programmām, kā arī par pabalstiem un stimuliem. Turklāt tas ietver dalībnieku profila veidošanu. Sagatavošanās darbsemināros tiks sniegta detalizētāka informācija par pāriešanu uz citu darbu, nozarēm, kurās nepieciešama licencēšana vai profesionālās kompetences sertifikāti, darbā iegūto kompetenču un vispārīgo prasmju apliecināšanu, un par to, kā pabeigt obligāto izglītību.

               –Profesionālā orientācija uz atkarīgu nodarbinātību vai pašnodarbinātību tiks sniegta visā īstenošanas periodā.

               –Apmācības. Šis pasākums ietvers apmācību par galvenajām kompetencēm un horizontālām kompetencēm, profesionālo apmācību, piemēram, apmācību profesijās ar augstāku pievienoto vērtību apģērbu ražošanas nozarē (atšķirībā no ražošanas citas jomas, piemēram, dizains, izplatīšana, zīmolu pārvaldība vai loģistika, nav pārvietotas), apmācību geriatriskajā aprūpē un apgādājamo sociālajā un veselības aprūpē, noliktavu pārvaldīšanā, izklaides un atpūtas organizēšanā, kā arī sagatavošanos testiem, kas vajadzīgi, lai atzītu prasmes, kas iegūtas ar darba pieredzi, vai iepriekšēju mācīšanos un apmācību saistībā ar uzņēmējdarbību.

               –Intensīva palīdzība darba meklēšanā, tostarp aktīva vietējo un reģionālo nodarbinātības iespēju (arī pašnodarbinātām personām) izpēte un darba piemeklēšana atbilstoši prasmēm.

               –Konsultācijas pēc atgriešanās darbā. Darba tirgū atgriezušies darba ņēmēji pirmo mēnešu laikā saņems konsultācijas, lai novērstu iespējamās problēmas, kas varētu rasties jaunajās darbvietās.

               –Stimuli. Pastāv dažādi stimuli. 1) Dalības veicināšanas stimuls. Darba ņēmēji, kuri piedalās pasākumos un ievēro saskaņoto atgriešanos darba tirgū, saņems līdz EUR 400 (vienā maksājumā vai pa daļām). 2) Ceļa izdevumu daļēja segšana. EUR 3 dienā, ja dalībnieks pārvietojas tajā pašā pilsētā, un EUR 0,19 par kilometru, ja dalībnieks brauc no vienas pilsētas uz citu. 3) Ar apgādājamo aprūpi saistīto izdevumu daļēja segšana. Darba ņēmēji, kuru aprūpē ir citas personas (bērni, vecāki cilvēki vai invalīdi), saņems EUR 15
                  9
                par līdzdalības dienu pasākumos. Šā pasākuma mērķis ir segt papildu izmaksas, kas rodas dalībniekiem, kuri aprūpē apgādājamos, lai šie dalībnieki varētu piedalīties apmācībā vai citos pasākumos. 4) Ienākumu kompensēšana. Tie dalībnieki, kuri atgriežas darba tirgū kā pašnodarbinātās personas, sešus mēnešus saņems ienākumu kompensāciju EUR 200 apmērā mēnesī.

               22.Aprakstītās ierosinātās darbības ir aktīvi darba tirgus pasākumi atbilstīgi EGF regulas 7. pantā noteiktajām darbībām, par kurām ir tiesības saņemt atbalstu. Šīs darbības neaizstāj pasīvus sociālās aizsardzības pasākumus.

               23.Spānija ir sniegusi nepieciešamo informāciju par darbībām, kas attiecīgajiem uzņēmumiem ir obligāti jāveic saskaņā ar valsts tiesību aktiem vai koplīgumiem. Uzņēmumi ir apliecinājuši, ka EGF finansiālais ieguldījums neaizstās minētās darbības.

               Paredzamais budžets

               24.Paredzamās kopējās izmaksas ir EUR 1 200 000, kas ietver izdevumus par individualizētajiem pakalpojumiem EUR 1 140 000 apmērā un izdevumus par sagatavošanās, pārvaldības, informācijas un reklāmas, kā arī kontroles un ziņošanas pasākumiem EUR 60 000 apmērā.

               25.Kopējais no EGF pieprasītais finansiālais ieguldījums ir EUR 720 000 (60 % no kopējām izmaksām).

                        Darbības

                        Aplēstais dalībnieku skaits

                        Aplēstās izmaksas par vienu dalībnieku
                        (EUR)
                           10

                        Aplēstās kopējās izmaksas

                        (EUR)
                           11

                        Individualizēti pakalpojumi (darbības saskaņā ar EGF regulas 7. panta 1. punkta a) un c) apakšpunktu)

                        Uzņemšana un sagatavošanās darbsemināri
                           (Acogida y medidas de sensibilización)

                        303

                        187

                        56 628

                        Profesionālā orientācija
                           (Programa de orientación)

                        212

                        583

                        123 598

                        Apmācības
                           (Programa de formación)

                        212

                        2514

                        533 030

                        Intensīva palīdzība darba meklēšanā
                           (Apoyo a la recolocación)

                        100

                        1978

                        197 836

                        Konsultācijas pēc atgriešanās darbā
                           (Seguimiento en el empleo)

                        95

                        224

                        21 308

                        Starpsumma (a):

                        Procentuāli no individualizēto pakalpojumu kopuma

                        –

                        932 400

                        (81,79 %)

                        Pabalsti un stimuli (darbības saskaņā ar EGF regulas 7. panta 1. punkta b) apakšpunktu)

                        Stimuli
                           (Programa de incentivos)

                        212

                        979

                        207 600

                        Starpsumma (b):

                        Procentuāli no individualizēto pakalpojumu kopuma

                        –

                        207 600

                        (18,21 %)

                         Darbības saskaņā ar EGF regulas 7. panta 4. punktu

                        1. Sagatavošanās darbības

                        –

                        0

                        2. Pārvaldība

                        –

                        48 000

                        3. Informācija un reklāma

                        –

                        3000

                        4. Kontrole un ziņošana

                        –

                        9000

                        Starpsumma (c):

                        Procentuāli no kopējām izmaksām:

                        –

                        60 000

                        (5,00 %)

                        Kopējās izmaksas (a + b + c):

                        –

                        1 200 000

                        EGF ieguldījums (60 % no kopējām izmaksām)

                        –

                        720 000

               26.To darbību izmaksas, kuras iepriekš minētajā tabulā noteiktas kā darbības saskaņā ar EGF regulas 7. panta 1. punkta b) apakšpunktu, nepārsniedz 35 % no saskaņotā individualizēto pakalpojumu kopuma kopējām izmaksām. Spānija apstiprināja, ka šīs darbības ir atkarīgas no tā, vai paredzētie atbalsta saņēmēji aktīvi piedalās darba meklēšanas vai apmācības pasākumos.

               Izdevumu atbilstības periods

               27.Spānija sāka sniegt individualizētos pakalpojumus paredzētajiem atbalsta saņēmējiem 2017. gada 4. septembrī. Tāpēc tiesības saņemt EGF finansiālu ieguldījumu par izdevumiem, kas saistīti ar šīm darbībām, ir no 2017. gada 4. septembra līdz 2019. gada 4. septembrim.

               28.Spānijai 2017. gada 21. augustā sāka rasties administratīvie izdevumi saistībā ar EGF īstenošanu. Tāpēc par izdevumiem saistībā ar sagatavošanās, pārvaldības, informācijas un reklāmas, kontroles un ziņošanas darbībām ir tiesības saņemt EGF finansiālu ieguldījumu no 2017. gada 21. augusta līdz 2020. gada 4. martam.

               Papildināmība ar darbībām, ko finansē no valsts vai Savienības fondiem

               29.Valsts priekšfinansējuma vai līdzfinansējuma avots ir Galisijas autonomā apgabala līdzekļi.

               30.Spānija ir apstiprinājusi, ka iepriekš aprakstītie pasākumi, kas saņem EGF finansiālu ieguldījumu, nesaņems finansiālus ieguldījumus no citiem Savienības finanšu instrumentiem.

               Procedūras, ko ievēro, apspriežoties ar paredzētajiem atbalsta saņēmējiem vai viņu pārstāvjiem, vai sociālajiem partneriem, kā arī vietējām un reģionālām iestādēm

               31.Spānija ir norādījusi, ka saskaņotais individualizēto pakalpojumu kopums ir sagatavots, apspriežoties ar sociālajiem partneriem. Pirmajā sanāksmē, kas notika 2017. gada 28. septembrī, tie tika informēti par iesniegto pieteikumu EGF līdzfinansējumam, lai atbalstītu darba ņēmējus, kas atlaisti apģērbu ražošanas nozarē Galisijā. Saistībā ar to sociālie partneri arī tika aicināti piedalīties apaļā galda sanāksmēs, kurās tika apspriesti paredzētie pasākumi. Apaļā galda sanāksmes notika dažādos datumos oktobrī. Sociālie partneri ir aktīvi piedalījušies iepriekšējās lietās, ko iesniegušas Galisijas iestādes (kā īstenošanas iestādes), tādēļ tie ir labi informēti par EGF līdzfinansēto pasākumu pievienoto vērtību un tie atbalstīja šo lietu.

               Pārvaldības un kontroles sistēmas

               32.Pieteikums ietver pārvaldības un kontroles sistēmas aprakstu, kurā norādīti iesaistīto struktūru pienākumi. Spānija ir informējusi Komisiju, ka finansiālo ieguldījumu pārvaldīs un kontrolēs tās pašas struktūras, kas pārvalda un kontrolē ESF. Xunta de Galicia būs vadošās iestādes starpniekstruktūra
                  12
               .

               Saistības, ko uzņemas attiecīgā dalībvalsts

               33.Spānija ir sniegusi visus nepieciešamos apliecinājumus tam, ka:

               –piekļuvē ierosinātajām darbībām un to īstenošanai tiks piemēroti vienlīdzīgas attieksmes un nediskriminācijas principi,

               –ir ievērotas valstu un ES tiesību aktos paredzētās prasības par kolektīvo atlaišanu,

               –uzņēmumi, kuros atlaisti darba ņēmēji un kuri pēc atlaišanas ir turpinājuši darbību, ir ievērojuši juridiskos pienākumus, kas attiecas uz darba ņēmēju atlaišanu, un ir snieguši darba ņēmējiem atbilstošu palīdzību,

               –ierosinātās darbības nesaņems finansiālu atbalstu no citiem Savienības fondiem vai finanšu instrumentiem, kā arī tiks novērsta jebkāda dubulta finansēšana,

               –ar ierosinātām darbībām papildinās no struktūrfondiem finansētās darbības,

               –EGF finansiālais ieguldījums atbildīs procesuālajiem un materiālajiem Savienības noteikumiem par valsts atbalstu.

               IETEKME UZ BUDŽETU

               Budžeta priekšlikums

               34.EGF nepārsniedz maksimālo gada apjomu EUR 150 miljonu apmērā (2011. gada cenās), kā paredzēts 12. pantā Padomes 2013. gada 2. decembra Regulā (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam
                  13
               .

               35.Pēc pieteikuma izskatīšanas attiecībā uz EGF regulas 13. panta 1. punktā paredzētajiem nosacījumiem un ņemot vērā paredzēto atbalsta saņēmēju skaitu, ierosinātās darbības un aplēstās izmaksas, Komisija ierosina izmantot EGF līdzekļus EUR 720 000 apmērā, kas veido 60 % no kopējām ierosināto darbību izmaksām, lai sniegtu finansiālu ieguldījumu saistībā ar pieteikumu.

               36.Ierosināto lēmumu izmantot EGF pieņems kopā Eiropas Parlaments un Padome, kā paredzēts 13. punktā Eiropas Parlamenta, Padomes un Komisijas 2013. gada 2. decembra Iestāžu nolīgumā par budžeta disciplīnu, sadarbību budžeta jautājumos un pareizu finanšu pārvaldību
                  14
               .

               Saistītie akti

               37.Vienlaikus ar priekšlikumu lēmumam par EGF līdzekļu izmantošanu Komisija Eiropas Parlamentam un Padomei iesniegs priekšlikumu par līdzekļu EUR 720 000 apmērā pārvietošanu uz attiecīgo budžeta pozīciju.

               38.Tajā pašā laikā, kad Komisija pieņems priekšlikumu lēmumam par EGF izmantošanu, tā ar īstenošanas aktu pieņems lēmumu par finansiālo ieguldījumu, kas stājas spēkā dienā, kad Eiropas Parlaments un Padome pieņem ierosināto lēmumu izmantot EGF.

               Priekšlikums

               EIROPAS PARLAMENTA UN PADOMES LĒMUMS

               par Eiropas Globalizācijas pielāgošanās fonda izmantošanu
                  saskaņā ar Spānijas pieteikumu EGF/2017/006 ES/Galicia apparel

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ Regulu (EK) Nr. 1927/2006
                  15
               , un jo īpaši tās 15. panta 4. punktu,

               ņemot vērā Eiropas Parlamenta, Padomes un Komisijas 2013. gada 2. decembra Iestāžu nolīgumu par budžeta disciplīnu, sadarbību budžeta jautājumos un pareizu finanšu pārvaldību
                  16
                un jo īpaši tā 13. punktu,

               ņemot vērā Eiropas Komisijas priekšlikumu,

               tā kā:

               (1)Eiropas Globalizācijas pielāgošanās fonda (EGF) mērķis ir sniegt atbalstu darba ņēmējiem, kas atlaisti no darba, un pašnodarbinātām personām, kuru darbība ir beigusies tādēļ, ka globalizācijas dēļ ir notikušas lielas strukturālas pārmaiņas pasaules tirdzniecības modeļos, turpinās globālā finanšu un ekonomikas krīze vai ir sākusies jauna globāla finanšu un ekonomikas krīze, un lai palīdzētu viņiem no jauna iekļauties darba tirgū.

               (2)EGF var izmantot, nepārsniedzot maksimālo summu EUR 150 miljoni gadā (2011. gada cenās), kā noteikts Padomes Regulas (ES, Euratom) Nr. 1311/2013
                  17
                12. pantā.

               (3)Spānija 2017. gada 19. jūlijā iesniedza pieteikumu EGF izmantošanai saistībā ar darba ņēmēju atlaišanu saimnieciskās darbības nozarē, kas klasificēta saimniecisko darbību statistiskās klasifikācijas Eiropas Kopienā (NACE) 2. redakcijas 14. nodaļā (Apģērbu ražošana), kopējās statistiski teritoriālo vienību klasifikācijas (NUTS)
                  18
                2. līmeņa Galisijas reģionā (ES11) Spānijā. Pieteikums tika papildināts ar papildu informāciju saskaņā ar Regulas (ES) Nr. 1309/2013 8. panta 3. punktu. Šis pieteikums atbilst Regulas (ES) Nr. 1309/2013 13. pantā noteiktajām prasībām par EGF finansiālā ieguldījuma noteikšanu.

               (4)Spānijas pieteikums ir atzīstams par pieņemamu saskaņā ar Regulas (ES) Nr. 1309/2013 4. panta 2. punktu, jo atlaišanai ir liela ietekme uz nodarbinātību un vietējo ekonomiku.

               (5)Tāpēc būtu jāizmanto EGF, lai sniegtu finansiālu ieguldījumu EUR 720 000 apmērā saistībā ar Spānijas iesniegto pieteikumu.

               (6)Lai pēc iespējas saīsinātu laiku, kas vajadzīgs EGF izmantošanai, šis lēmums būtu jāpiemēro no tā pieņemšanas dienas,

               IR PIEŅĒMUŠI ŠO LĒMUMU.

               1. pants

               Savienības 2018. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 720 000 saistību un maksājumu apropriācijās.

               2. pants

               Šis lēmums stājas spēkā dienā, kad to publicē Eiropas Savienības Oficiālajā Vēstnesī. To piemēro no [tā pieņemšanas datums]*.

               Briselē,

                  Eiropas Parlamenta vārdā–
                        Padomes vārdā–

                  priekšsēdētājs
                        priekšsēdētājs

                     (1)

                        OV L 347, 20.12.2013., 855. lpp.

                     (2)

                        EGF regulas 3. panta nozīmē.

                     (3)

                        Komisijas 2012. gada 8. novembra Regula (ES) Nr. 1046/2012, ar ko īsteno Eiropas Parlamenta un Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.).

                     (4)

                        OV L 393, 30.12.2006., 1. lpp.

                     (5)

                        Saskaņā ar Regulas (ES) Nr. 1309/2013 7. panta 4. punktu.

                     (6)

                        Pieteikumi, kuru pamatā ir ar tirdzniecību saistīta globalizācija: EGF/2017/006 ES/Galicia apparel (šā lēmuma priekšlikuma priekšmets), kā arī EGF/2007/008 MT Textiles, COM(2008) 94 un EGF/2010/003 ES Galicia textile, COM(2010) 437. Pieteikumi, kuru pamatā ir globālā finanšu un ekonomikas krīze: EGF/2009/018 LT Wearing apparel, COM(2010) 56 un EGF/2010/014 SI Mura, COM(2010) 582.

                     (7)

                        Avots: Cointega, Galisijas tekstilražotāju kopa (www.cointega.com).

                     (8)

                        Teritorijas nosaukumu galisiešu un spāņu valodā.

                     (9)

                        EUR 20 par dienu, ja ir divas vai vairākas aprūpējamas personas.

                     (10)

                        Lai izvairītos no zīmju norādīšanas aiz komata, aplēstās izmaksas uz vienu darba ņēmēju tika noapaļotas. Tomēr noapaļošana neietekmē katra pasākuma kopējās izmaksas, kas paliek tādas pašas kā Spānijas iesniegtajā pieteikumā.

                     (11)

                        Kopsummas nesakrīt noapaļošanas dēļ.

                     (12)

                        Xunta de Galicia un jo īpaši Consellería de Facenda – Dirección General de política financiera, tesoro y fondos europeos / Servicio de inspección y control de fondos comunitarios sadarbībā ar Consellería de Economía, Emprego e Industria – Secretaría  Xeral de Emprego / Subdirección Xeral de Relacións Laborais būs vadošās iestādes starpniekstruktūra.

                     (13)

                        OV L 347, 20.12.2013., 884. lpp.

                     (14)

                        OV C 373, 20.12.2013., 1. lpp.

                     (15)

                        OV L 347, 20.12.2013., 855. lpp.

                     (16)

                        OV C 373, 20.12.2013., 1. lpp.

                     (17)

                        Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).

                     (18)

                        Komisijas 2012. gada 8. novembra Regula (ES) Nr. 1046/2012, ar ko īsteno Eiropas Parlamenta un Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.).


               EIROPAS KOMISIJA
            Briselē, 16.1.2018
            COM(2018) 27 final
            2018/0009(NLE)
            Priekšlikums
            PADOMES LĒMUMS
            par to, lai Eiropas Savienības vārdā noslēgtu Sadarbības memoranda NAT-I-9406 starp Amerikas Savienotajām Valstīm un Eiropas Savienību 1. grozījumu

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               Gaisa transports ir Eiropas Savienības transporta politikas prioritāte. Komisijas mērķis ir panākt augstas veiktspējas gaisa transporta sistēmu, kas nodrošina netraucētu, efektīvu un drošu pasažieru un preču mobilitāti, sniedzot labumu iedzīvotājiem un rūpniecībai. Tam ir vajadzīgas ļoti efektīvas gaisa satiksmes pārvaldības (ATM) sistēmas, kas spēj risināt gaisa transporta nozares pašreizējās un turpmākās problēmas, palielinot jaudas un drošību, vienlaikus samazinot ietekmi uz vidi un izmaksas, kas saistītas ar aeronavigācijas pakalpojumu sniegšanu.

               Kopš 2004. gada Eiropas Savienība ir sākusi uzlabot Eiropas gaisa satiksmes pārvaldības (ATM) veiktspēju, mainot veidu, kā gaisa satiksme tiek pārvaldīta un organizēta, kā arī modernizējot un saskaņojot Eiropas gaisa satiksmes pārvaldības (ATM) infrastruktūru, izmantojot Eiropas vienotās gaisa telpas (SES)
                  1
                iniciatīvu. SES pabeigšana ir Eiropas aviācijas stratēģijas svarīgs mērķis, ko Komisija pieņēma 2015. gada 7. decembrī
                  2
               , norādot, ka tā ir viena no būtiskākajām problēmām, kas šodien ietekmē Eiropas Savienības aviācijas sistēmas veiktspēju un konkurētspēju. SESAR programma (Eiropas vienotās gaisa telpas gaisa satiksmes pārvaldības izpētes programma) ir SES tehnoloģiskā komponente. Tās mērķis ir definēt, izstrādāt, validēt un izvērst jaunas tehnoloģijas un darba procedūras, kas veicina ATM sistēmas veiktspējas uzlabošanu Eiropā.

               Gaisa transports ir globāla uzņēmējdarbība, kas stingri balstās uz ATM sistēmu savstarpēju izmantojamību pasaules mērogā, kas nodrošina drošus, efektīvus un rentablus lidojumus pāri dažādiem pasaules reģioniem un starp tiem. Globālo sadarbspēju var panākt tikai ar efektīvu un pastāvīgu sadarbību ar citiem reģioniem. Arī ASV risina ATM modernizācijas problēmu, jo īpaši izmantojot NextGen programmu, ko pārvalda ASV Federālā aviācijas administrācija (FAA). SESAR un NextGen šobrīd ir pasaulē lielākās ATM modernizācijas programmas. Abu iniciatīvu mērķis ir uzlabot pašreizējo sistēmu, vairāk izmantojot automatizāciju, pastiprinātu informācijas apmaiņu, jaunas pieejas lidojuma plāniem un lidojuma maršrutiem, jaunas distancēšanas metodes un plaši izmantojot satelītu tehnoloģijas. Šādā kontekstā globālā sadarbspēja ir būtisks mērķis, plānojot ATM sistēmas attīstību, un tādējādi ir viena no galvenajām prasībām gan SESAR, gan NextGen.

               Eiropas Savienībai un Amerikas Savienotajām Valstīm ir kopējs mērķis — drošāks un efektīvāks gaisa transports, un 2011. gadā tās parakstīja Sadarbības memorandu starp Amerikas Savienotajām Valstīm un Eiropas Savienību civilās aviācijas pētniecības un izstrādes jomā (SM). Sadarbības pasākumi, kas līdz šim veikti saskaņā ar SM, galvenokārt attiecas uz ATM, jo īpaši sadarbību pētniecības un izstrādes jomā (R&D) starp SESAR un NextGen.

               Tolaik abas programmas bija pētniecības un izstrādes stadijā, un tas pamatoja sākotnējo sadarbības prioritāti pētniecības, izstrādes un apstiprināšanas jomā. Sadarbība saskaņā ar SM, jo īpaši starp SESAR un NextGen, ir sasniegusi augstu brieduma pakāpi un ir devusi svarīgus rezultātus, veicinot ATM sistēmu vispārēju sadarbspēju. Tas abām pusēm ir devis iespēju izpētīt sadarbības jomas paplašināšanas potenciālu uz jautājumiem, kas saistīti ar ATM sistēmu izvēršanu. Pamatojoties uz minēto, Padome 2017. gada 8. maijā pilnvaroja Komisiju risināt sarunas ar FAA par SM grozīšanu, lai paplašinātu tā darbības jomu, ietverot izvēršanu. Trīs galvenie sarunu mērķi bija šādi:

               1)
                     paplašināt pastāvošā civilās aviācijas pētniecības un izstrādes SM darbības jomu, iekļaujot visu ATM modernizācijas jomu (t. i., pētniecību un izstrādi, validēšanu, demonstrējumus, izvēršanu), ietverot arī jaunās aviācijas jomām un citām ATM jomām Eiropas vienotajā gaisa telpā, kas nav tehnoloģijas;

               2)
                     racionalizēt un optimizēt SM un tā pielikumu un papildinājumu pārvaldības kārtību;

               3)
                     risināt sarunas par īpašu kārtību sadarbībai ATM izvēršanā, vienlaikus saglabājot pastāvošo vienošanos par SESAR un NextGen sadarbību vispārējas sadarbspējas un ATM darbības rezultātu novērtēšanas jomās, kas pienācīgi pielāgota jaunajam satvaram.

               SM grozījums tika apspriests starp Komisiju un FAA un, pamatojoties uz attiecīgo Padomes lēmumu, ir parakstīts Savienības vārdā, bet šis lēmums seko tā pieņemšanas procesam.

               •Saskanība ar spēkā esošajiem noteikumiem politikas jomā

                  Ierosinātais SM grozījums pilnībā saskan ar Eiropas aviācijas stratēģiju, Eiropas vienotās gaisa telpas politiku, SESAR projektu un saistītajiem tiesību aktiem. Stratēģijā uzsvērts, cik svarīgi ir pabeigt Eiropas vienotās gaisa telpas izveidi, īstenojot pilnībā optimizētu Eiropas gaisa satiksmes pārvaldības sistēmu, kas samazina izmaksas, ko rada neefektivitāte (reisu kavēšanās un garāki maršruti utt.). Tās īstenošanā būtiska loma ir SESAR projekta īstenošanai, kā arī stabilai un efektīvai sadarbībai ar ASV, lai nodrošinātu, ka attiecīgās gaisa satiksmes pārvaldības sistēmas ir saskaņotas un sadarbspējīgas.

               •Saskanība ar citām Savienības politikas jomām

                  Šī iniciatīva atbilst Komisijas politiskajām prioritātēm saistībā ar iekšējo tirgu, izaugsmi un nodarbinātību un Eiropas Savienību kā globālo procesu dalībnieci. Ieteikums ir saskaņā ar ES pētniecības un inovācijas politiku un Eiropas komunikāciju tīklu politiku, kura ir SESAR pētniecības un izstrādes un izvēršanas sistēmas pamatā.

               2.JURIDISKAIS PAMATS

               •Juridiskais pamats

                  Šā priekšlikuma juridiskais pamats ir Līguma par Eiropas Savienības darbību 100. panta 2. punkts saistībā ar tā 218. panta 6. punkta a) apakšpunktu.

               3.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Apspriešanās ar ieinteresētajām personām

                  Komisija ir iesaistījusi sarunu procesā kopuzņēmumu SESAR un SESAR izvēršanas struktūrvienību, un tie apstiprināja sarunu rezultātus. Šīs organizācijas pārstāv plašu tādu aviācijas ieinteresēto personu platformu, kas, iespējams, gūst labumu no SM grozījumiem. Komisija pirms tekstu projektu parafēšanas apspriedās arī ar dalībvalstīm, izmantojot īpašo komiteju, ko Padome izveidoja SM vajadzībām.

               •Ekspertu atzinumu pieprasīšana un izmantošana

                  Tehniskās zināšanas sarunu laikā nodrošināja kopuzņēmums SESAR, SESAR izvēršanas struktūrvienība un Eirokontrole. Juridisko ekspertīzi sniedza Komisijas Juridiskais dienests. Citu neatkarīgu ekspertu atzinums nebija vajadzīgs.

               •Ietekmes novērtējums

                  Šis priekšlikums pamatojas uz to pašu mērķi un principiem, kas ir pamatā esošajam sadarbības memorandam. Sadarbības jomas paplašināšana starp Savienību un ASV līdz ATM modernizācijas visiem posmiem, tostarp izvēršanu, ir tā darba, kas tiek sekmīgi veikts saskaņā ar pašreizējo SM, dabīga attīstība. Iniciatīvas mērķis nav izveidot jaunas programmas vai finansēšanas mehānismus, tāpēc ietekmes novērtējums netika veikts, kā norādīts ceļvedī.

                  Kā norādīts Komisijas priekšlikumā par sarunu sākšanu nolūkā grozīt SM, vislabākais risinājums bija grozīt spēkā esošā SM darbības jomu, aptverot visus ATM modernizācijas posmus, tostarp izvēršanu, Eiropas vienotās gaisa telpas politikas ietvaros, tajā pašā laikā ierobežojot sadarbības jomu civilās aviācijas jautājumos, kas neattiecas uz ATM, un attiecinot šo sadarbību tikai uz pētniecību un izstrādi. Šīs pieejas priekšrocība ir tāda, ka SM būtu jāturpina atbalstīt sadarbība visos civilās aviācijas pētniecības un izstrādes jautājumos, kas neattiecas uz ATM, un jāsaglabā jau apspriestā saistošā sadarbības sistēma ar ASV.

               •4.IETEKME UZ BUDŽETU

                  Šis priekšlikums papildus neietekmē budžetu. Darbības, kas tiks veiktas saskaņā ar grozīto SM, tiks veiktas saskaņā ar pašreizējiem instrumentiem un to attiecīgo finansējumu un darba programmām, piemēram, kopuzņēmuma SESAR "SESAR 2020 daudzgadu darba programmu" un partnerības pamatnolīgumu ar SESAR izvēršanas struktūrvienību.

               5.CITI ELEMENTI

               •Īstenošanas plāni un uzraudzīšanas, izvērtēšanas un ziņošanas kārtība

                  Pētniecības, izstrādes un apstiprināšanas darbības, kas saistītas ar SM, turpinās plānot un uzraudzīt kopuzņēmums SESAR. Izvēršanas darbības plānos un uzraudzīs SESAR izvēršanas struktūrvienība saskaņā ar konkrētiem dotāciju nolīgumiem, kas noslēgti ar Komisiju. Komisija pārraudzīs un uzraudzīs SM īstenošanā gūtos vispārējos panākumus, izmantojot abu minēto struktūru iedibinātus ziņošanas mehānismus saskaņā ar pamatā esošo tiesisko un līgumisko regulējumu un SM pārvaldības mehānismus.

               •Sīks priekšlikuma konkrēto noteikumu skaidrojums

               Ierosinātā lēmuma mērķis ir atļaut stāties spēkā 1. grozījumam SM, ko, pamatojoties uz attiecīgu Padomes lēmumu, parakstījuši Savienības un Amerikas Savienoto Valstu pārstāvji. Grozījumā ir iekļauts pārskatītais SM pamatteksts un pārskatītais 1. pielikums "ATM modernizācija un vispārēja sadarbspēja", kurā ir:

               –1. papildinājums "SESAR-NextGen sadarbība pētniecības, izstrādes, apstiprināšanas un vispārējas sadarbspējas jomā", kurā ir arī pieci pielikumi:

               (1)"SESAR-NextGen sadarbība transversālo darbību jomā vispārējas sadarbspējas nolūkā";

               (2)"SESAR-NextGen sadarbība informācijas pārvaldības jomā vispārējas sadarbspējas nolūkā";

               (3)"SESAR-NextGen sadarbība trajektoriju vadības jomā vispārējas sadarbspējas nolūkā";

               (4)"SESAR-NextGen sadarbība CNS un sadarbspējas gaisā jomā vispārējas sadarbspējas nolūkā";

               (5)"SESAR-NextGen sadarbība kopīgo projektu jomā vispārējas sadarbspējas nolūkā";

               –2. papildinājums "Sadarbība gaisa satiksmes pārvaldības veiktspējas mērīšanā";

               –3. papildinājums "SESAR-NextGen sadarbība izvēršanas darbību un vispārējās sadarbspējas jomā".

               1. pielikums un 3. papildinājums ir pilnīgi jauni dokumenti. 1. pielikums attiecas uz SM darbības jomas paplašināšanu, attiecinot to uz visu ATM izvēršanu, un groza pārvaldības mehānismus, savukārt 3. papildinājumā ir aprakstīti sadarbības pasākumi ATM izvēršanas jomā.

               Šajā priekšlikumā ir noteikta arī Eiropas Komisijas loma SM pārvaldībā. SM un visos saistītajos īstenošanas pasākumos (pielikumos un papildinājumos) Eiropas Savienību pārstāv Eiropas Komisija.

               Ierosinātais grozījums nemaina īpašās komitejas sākotnējo lomu SM pārvaldībā. Ierosinātais lēmums par SM 1. grozījuma noslēgšanu nosaka uzdevumus, kam vajadzīga iepriekšēja apspriešanās ar īpašo komiteju, un uzdevumus — galvenokārt administratīvus vai saistītus ar SM īstenošanu —, kurus Komisija var īstenot uz savu atbildību.

               2018/0009 (NLE)

               Priekšlikums

               PADOMES LĒMUMS

               par to, lai Eiropas Savienības vārdā noslēgtu Sadarbības memoranda NAT-I-9406 starp Amerikas Savienotajām Valstīm un Eiropas Savienību 1. grozījumu

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 6. punkta a) apakšpunktu,

               ņemot vērā Eiropas Komisijas priekšlikumu,

               ņemot vērā Eiropas Parlamenta piekrišanu,

               tā kā:

               (1)Saskaņā ar Padomes [XXXXX] Lēmumu [XXX] Sadarbības memoranda NAT-I-9406 starp Amerikas Savienotajām Valstīm un Eiropas Savienību 1. grozījums tika parakstīts 2017. gada 13. decembrī, ņemot vērā tā noslēgšanu vēlāk.

               (2)Ar Sadarbības memoranda 1. grozījumu sadarbību starp Pusēm paplašina, ietverot visus gaisa satiksmes pārvaldības modernizācijas posmus, tostarp izvēršanas darbības, ar mērķi nodrošināt pasaules mēroga savstarpēju izmantojamību, un maina memoranda struktūru un pārvaldību, lai optimizētu ar to paredzēto sadarbības pasākumu īstenošanu un pārvaldību.

               (3)Ir jāparedz procesuālā kārtība Savienības dalībai Sadarbības memoranda izpildes vadībā.

               (4)Tāpēc Sadarbības memoranda 1. grozījums būtu jāapstiprina Savienības vārdā,

               IR PIEŅĒMUSI ŠO LĒMUMU.

               1. pants

               Ar šo Savienības vārdā tiek apstiprināts Sadarbības memoranda NAT-I-9406A starp Amerikas Savienotajām Valstīm un Eiropas Savienību 1. grozījums.

               Sadarbības memoranda 1. grozījuma teksts ir pievienots šim lēmumam.

               2. pants

               Padomes priekšsēdētājs izraugās personu, kas ir tiesīga Savienības vārdā veikt Sadarbības memoranda 1. grozījuma II.B. pantā paredzēto diplomātisko notu apmaiņu, lai paustu Eiropas Savienības piekrišanu uzņemties šā Sadarbības memoranda 1. grozījuma saistības.

               3. pants

               Komisija, apspriedusies ar Padomes izraudzītu īpašo komiteju, nosaka to, kāda nostāja Savienībai jāieņem ar Sadarbības memoranda III pantu izveidotajā Sadarbības memoranda un tā pielikumu izpildes vadībā attiecībā uz:

               (1)Sadarbības memoranda papildu pielikumu un to papildinājumu pieņemšanu;

               (2)Sadarbības memoranda pielikumu un to papildinājumu grozījumu pieņemšanu.

               4. pants

               Neskarot 3. pantu, Komisija var veikt visas attiecīgās darbības saskaņā ar Sadarbības memoranda III, IV, V, VII un VIII pantu.

               5. pants

               Komisija pārstāv Savienību apspriedēs saskaņā ar Sadarbības memoranda XI pantu.

               6. pants

               Komisija regulāri informē Padomi par Sadarbības memoranda īstenošanu.

               7. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

                     (1)

                        Eiropas Parlamenta un Padomes 2004. gada 10. marta Regulas (EK) Nr. 549., 550., 551. un 552. (OV L 96, 31.3.2004., 1., 10., 20. un 26. lpp.), kurās grozījumi izdarīti ar ar Eiropas Parlamenta un Padomes 2009. gada 21. oktobra Regulu (EK) Nr. 1070/2009 (OV L 300, 14.11.2009., 34. lpp.).

                     (2)

                        COM (2015) 598, 7.12.2015.


               EIROPAS KOMISIJA
            Briselē, 17.1.2018
            COM(2018) 30 final
            2018/0010(NLE)
            Priekšlikums
            PADOMES LĒMUMS
            par nostāju, kas Eiropas Savienībai jāieņem ES un Alžīrijas Asociācijas komitejā par grozījumiem tarifa preferenču piemērošanas nosacījumos attiecībā uz lauksaimniecības produktiem un pārstrādātiem lauksaimniecības produktiem, kas paredzēti 14. pantā Eiropas un Vidusjūras valstu nolīgumā, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses

               PASKAIDROJUMA RAKSTS

               1.Priekšlikuma priekšmets

               Šis priekšlikums attiecas uz lēmumu par nostāju, kas Eiropas Savienībai jāieņem ES un Alžīrijas Asociācijas komitejā saistībā ar paredzētu tāda lēmuma pieņemšanu, ar kuru groza Eiropas un Vidusjūras reģiona valstu nolīguma 14. pantā paredzētos tarifa preferenču piemērošanas nosacījumus attiecībā uz lauksaimniecības produktiem un pārstrādātiem lauksaimniecības produktiem.

               2.Priekšlikuma konteksts

               2.1.Eiropas un Vidusjūras reģiona valstu nolīgums

                  Eiropas un Vidusjūras valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses, (turpmāk "Asociācijas nolīgums") tika noslēgts 2002. gada 22. aprīlī un stājās spēkā 2005. gada 1. septembrī
                     1
                  . Eiropas Savienība ir nolīguma puse
                     2
                  . Asociācijas nolīgums veido pamatu attiecībām starp Eiropas Savienību un Alžīrijas Republiku.

               2.2. Asociācijas komiteja

               Asociācijas nolīguma 96. pantā paredzēts, ka Asociācijas komitejā darbojas Eiropas Kopienu Komisijas un Eiropas Savienības Padomes locekļu pārstāvji, no vienas puses, un Alžīrijas pārstāvji, no otras puses.

               Asociācijas nolīguma 97. pantā ir paredzēts, ka Asociācijas komitejai ir pilnvaras pieņemt lēmumus par nolīguma pārvaldību, kā arī jomās, attiecībā uz kurām Asociācijas padome tai ir deleģējusi savas pilnvaras.

               2.3.Asociācijas komitejas paredzētais akts

               Asociācijas komitejai ir jāpieņem lēmums, ar ko groza sākotnēji noteiktos tarifu nosacījumus attiecībā uz lauksaimniecības produktiem un pārstrādātiem lauksaimniecības produktiem, kas minēti Asociācijas nolīguma 2. un 5. protokolā un kas iekļauti šā lēmuma I pielikumā.

               Paredzētā akta mērķis ir vienoties par dažu preferenciālo kvotu pārplānošanu attiecībā uz lauksaimniecības produktiem un pārstrādātiem lauksaimniecības produktiem (trīsdesmit sešas tarifu pozīcijas).

               Paredzētais akts nolīguma pusēm būs saistošs saskaņā ar nolīguma 97. pantu, kurā noteikts: “Lēmumus pieņem, nolīguma pusēm savstarpēji vienojoties. Šie lēmumi nolīguma pusēm ir obligāti, un tām ir jāveic pasākumi, kas vajadzīgi to īstenošanai.”

               3.Nostāja, kas jāieņem Savienības vārdā

                  Pēc tam, kad Alžīrija bija saskārusies ar grūtībām, piemērojot muitas nodokļu tarifa atcelšanas grafiku attiecībā uz lauksaimniecības produktiem un pārstrādātiem lauksaimniecības produktiem, un pēc Alžīrijas ārlietu ministra 2010. gada 27. decembrī veiktā paziņojuma, izmantojot verbālnotu, Alžīrija lūdza dažu Eiropas Savienības preferenciālo kvotu pārplānošanu attiecībā uz lauksaimniecības produktiem un pārstrādātiem lauksaimniecības produktiem (trīsdesmit sešas tarifu pozīcijas). Apspriešanās starp nolīguma pusēm notika no 2010. gada septembra līdz 2011. gada jūlijam saskaņā ar Asociācijas nolīguma 16. pantu. Laikposmā no 2010. gada septembra līdz 2011. gada jūlijam Eiropas Komisijas un Alžīrijas ekspertu grupa tikās sešas reizes.

                  Šīs apspriedes ļāva rast kompromisu par pieņemamiem grozījumiem attiecībā uz sākotnēji paredzētajiem pamatnodokļiem, daudzumiem un tarifu atcelšanas grafiku, ievērojot nosacījumus, kas izklāstīti Asociācijas nolīguma 2. un 5. protokolā.

                  Sarunu dalībnieki vienojās par jauniem noteikumiem, ko piemēro ES lauksaimniecības produktu un pārstrādātu lauksaimniecības produktu divpusējai tirdzniecībai Alžīrijā. Šie noteikumi ir izklāstīti 2011. gada 11. jūlijā parakstīta protokola pielikumā, un šā protokola stāšanos spēkā vienpusēji īstenoja Alžīrija 2012. gada 1. oktobrī.

               Ņemot vērā nelielo kompensācijas apjomu (EUR 1,5 miljoni) un pielāgotos daudzumus, ietekmes novērtējums nebija nepieciešams. Tomēr ir nepieciešams pieņemt šo lēmumu tiesiskās noteiktības labad.

               4.Juridiskais pamats

               4.1.Procesuālais juridiskais pamats

               4.1.1.Principi

               Līguma par Eiropas Savienības darbību (LESD) 218. panta 9. punktā paredzēti lēmumi, ar kuriem nosaka “nostāju, kas Savienības vārdā jāapstiprina [jāieņem] kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.

               Jēdziens “akti ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kas nav saistoši saskaņā ar starptautiskajām tiesībām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                  3
               .

               4.1.2.Piemērošana konkrētajā gadījumā

               Asociācijas komiteja ir struktūra, kas izveidota ar nolīgumu, šajā gadījumā – ar Eiropas un Vidusjūras valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses.

                  Asociācijas nolīguma 13. pantā paredzēta ES un Alžīrijas savstarpējās tirdzniecības ar lauksaimniecības produktiem, zivsaimniecības produktiem un pārstrādātiem lauksaimniecības produktiem liberalizācija.

                  Asociācijas nolīguma 14. pantā paredzētas savstarpējas saistības attiecībā uz režīmiem, ko piemēro lauksaimniecības produktiem, zivsaimniecības produktiem un pārstrādātiem lauksaimniecības produktiem, kuru saraksts iekļauts 1. līdz 5. protokolā.

                  Asociācijas nolīguma 15. pantā paredzēts sākt sarunas starp Eiropas Savienību un Alžīriju, lai noteiktu liberalizācijas pasākumus, kuri ES un Alžīrijai jāpiemēro pēc noteikta datuma.

               Asociācijas nolīguma 16. pantā ir paredzēta iespēja grozīt tarifu noteikumus, par kuriem panākta vienošanās, ja grozījums saistīts ar izmaiņām pušu lauksaimniecības politikā. Tomēr nolīguma pusei, kas iesniedz grozījumu, ir jāpiešķir līdzvērtīgas priekšrocības attiecībā uz otras nolīguma puses importu.

               Akts, kas asociācijas komitejai ir jāpieņem, ir akts, kas rada juridiskas sekas, jo tas ietver jaunus noteikumus, ko piemēro ES lauksaimniecības produktu un pārstrādātu lauksaimniecības produktu divpusējai tirdzniecībai Alžīrijā, un ar to groza sākotnēji paredzētos tarifa preferenču piemērošanas nosacījumus attiecībā uz lauksaimniecības produktiem un pārstrādātiem lauksaimniecības produktiem, kas minēti Asociācijas nolīguma 2. un 5. protokolā. Paredzētais akts nepapildina un negroza nolīgumā noteikto iestāžu sistēmu.

               Tāpēc ierosinātā lēmuma procesuālais juridiskais pamats ir LESD 218. panta 9. punkts.

               4.2.Materiālais juridiskais pamats

               4.2.1.Principi

               Lēmuma materiālais juridiskais pamats saskaņā ar LESD 218. panta 9. punktu ir pirmkārt atkarīgs no plānotā akta, par kuru Savienības vārdā pieņem nostāju, mērķa un satura. Ja paredzētajam aktam ir divi mērķi vai divi komponenti, no kuriem viens ir klasificējams kā galvenais, bet otrs ir tam pakārtots, lēmums saskaņā ar LESD 218. panta 9. punktu jābalsta uz viena materiālā juridiskā pamata, proti, tā, kas nepieciešams galvenajam vai dominējošajam mērķim vai komponentam.

               4.2.2.Piemērošana konkrētajā gadījumā

               Paredzētā akta mērķis un saturs attiecas uz tirdzniecību ar lauksaimniecības produktiem, zivsaimniecības produktiem un pārstrādātiem lauksaimniecības produktiem saskaņā ar asociācijas nolīguma 2. nodaļu.

               Tāpēc ierosinātā lēmuma materiālais juridiskais pamats ir LESD 207. pants.

               4.3.Secinājums

               Par ierosinātā lēmuma juridisko pamatu būtu jānosaka LESD 207. pants saistībā ar LESD 218. panta 9. punktu.

               5.PAREDZĒTĀ AKTA PUBLICĒŠANA

               Ņemot vērā, ka ar Asociācijas komitejas aktu tiks grozīti sākotnēji paredzētie tarifa preferenču piemērošanas nosacījumi attiecībā uz lauksaimniecības produktiem un pārstrādātiem lauksaimniecības produktiem, kas minēti 2. un. 5. protokolā, tas ir jāpublicē Eiropas Savienības Oficiālajā Vēstnesī, tiklīdz tas būs pieņemts.

               2018/0010 (NLE)

               Priekšlikums

               PADOMES LĒMUMS

               par nostāju, kas Eiropas Savienībai jāieņem ES un Alžīrijas Asociācijas komitejā par grozījumiem tarifa preferenču piemērošanas nosacījumos attiecībā uz lauksaimniecības produktiem un pārstrādātiem lauksaimniecības produktiem, kas paredzēti 14. pantā Eiropas un Vidusjūras valstu nolīgumā, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu,

               ņemot vērā Eiropas Komisijas priekšlikumu,

               tā kā:

               (1)Eiropas un Vidusjūras valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses, tika noslēgts 2002. gada 22. aprīlī un stājās spēkā 2005. gada 1. septembrī
                  4
               .

               (2)Pēc tam, kad Alžīrija bija saskārusies ar grūtībām, piemērojot muitas nodokļu tarifa atcelšanas grafiku attiecībā uz lauksaimniecības produktiem un pārstrādātiem lauksaimniecības produktiem, Eiropas Savienība un Alžīrija rada kompromisu par pieņemamiem grozījumiem attiecībā uz sākotnēji paredzētajiem pamatnodokļiem, daudzumiem un tarifu atcelšanas grafiku, ievērojot nosacījumus, kas izklāstīti Asociācijas nolīguma 2. un 5. protokolā

               (3)Asociācijas nolīguma 16. pantā paredzēts, ka saskaņā ar noteiktiem nosacījumiem viena nolīguma puse var vienpusēji grozīt saskaņotos tarifu noteikumus. Tomēr nolīguma pusei, kas iesniedz grozījumu, ir jāpiešķir līdzvērtīgas priekšrocības attiecībā uz otras nolīguma puses importu.

               (4)Nolīguma 16. pantā paredzēts, ka Asociācijas komiteja tiekas, lai pienācīgi ņemtu vērā otras nolīguma puses intereses. Asociācijas nolīguma 97. pantā ir paredzēts, ka Asociācijas komitejai ir pilnvaras pieņemt lēmumus par nolīguma pārvaldību. Tāpēc Asociācijas komitejai ir jāpieņem lēmums par ierosinātajiem grozījumiem.

               (5)Ir lietderīgi noteikt nostāju, kas Savienības vārdā ir jāieņem Asociācijas komitejā, jo lēmums Savienībai ir saistošs saskaņā ar Asociācijas nolīguma 97. pantu un var būtiski ietekmēt Savienības tiesību aktu saturu, šajā gadījumā — 2. un 5. protokolu Eiropas un Vidusjūras valstu nolīgumā, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses.

               (6)Tādēļ ir jāpieņem Eiropas Savienības nostāja ES un Alžīrijas Asociācijas komitejā,

               IR PIEŅĒMUSI ŠO LĒMUMU.

               1. pants

               Nostājas, kas Eiropas Savienībai jāieņem ES un Alžīrijas Asociācijas komitejā, kas izveidota ar Eiropas un Vidusjūras valstu nolīgumu, ar ko izveido asociāciju starp Eiropas Kopienu un Alžīrijas Tautas Demokrātisko Republiku, attiecībā uz šā nolīguma 15. un 16. punkta īstenošanu, pamatā ir šim lēmumam pievienotais Asociācijas komitejas akta projekts.

               2. pants

               Asociācijas komitejas lēmums, ar ko groza piemērošanas nosacījumus tarifu atcelšanai attiecībā uz lauksaimniecības produktiem un pārstrādātiem lauksaimniecības produktiem, tiks publicēts Eiropas Savienības Oficiālajā Vēstnesī, tiklīdz tas būs pieņemts.

               3. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

                     (1)

                        OV L 265, 10.10.2005., 2. lpp.

                     (2)

                        2005/690/EK: Padomes Lēmums (2005. gada 18. jūlijs) par nolīguma noslēgšanu, OV L 265, 10.10.2005., 1. lpp.

                     (3)

                        Tiesas 2014. gada 7. oktobra spriedums lietā C-399/12, Vācija/Padome (OIV), ECLI:EU:C:2014:2258, 61.–64. punkts).

                     (4)

                        OV L 265, 10.10.2005., 2. lpp.

    ---documentbreak---

               EIROPAS KOMISIJA
            Briselē,17.1.2018
            COM(2018) 30 final
            PIELIKUMS
            dokumentam
            priekšlikums Padomes Lēmums

               par nostāju, kas Eiropas Savienībai jāieņem ES un Alžīrijas Asociācijas komitejā par grozījumiem tarifa preferenču piemērošanas nosacījumos attiecībā uz lauksaimniecības produktiem un pārstrādātiem lauksaimniecības produktiem, kas paredzēti 14. pantā Eiropas un Vidusjūras valstu nolīgumā, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses

               PIELIKUMS

               Priekšlikums

               ES UN ALŽĪRIJAS ASOCIĀCIJAS KOMITEJAS LĒMUMS

               par grozījumiem tarifa preferenču piemērošanas nosacījumos attiecībā uz lauksaimniecības produktiem un pārstrādātiem lauksaimniecības produktiem, kas paredzēti 14. pantā Eiropas un Vidusjūras valstu nolīgumā, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses

               ES UN ALŽĪRIJAS ASOCIĀCIJAS KOMITEJA,

               ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses
                  1
               ,

               tā kā:

               1.
                     Pēc tam, kad Alžīrija bija saskārusies ar grūtībām, piemērojot muitas nodokļu tarifa atcelšanas grafiku attiecībā uz lauksaimniecības produktiem un pārstrādātiem lauksaimniecības produktiem, ievērojot nolīguma 2. un 5. protokola nosacījumus, Eiropas Komisijas un Alžīrijas ekspertu grupa tikās sešas reizes laikposmā no 2010. gada septembra līdz 2011. gada jūlijam.

               2.
                     Šīs apspriedes ļāva rast kompromisu par pieņemamiem grozījumiem attiecībā uz sākotnēji paredzētajiem pamatnodokļiem, daudzumiem un tarifu atcelšanas grafiku, ievērojot nosacījumus, kas izklāstīti Asociācijas nolīguma 2. un 5. protokolā.

               3.
                     Asociācijas nolīguma 16. pantā paredzēts, ka saskaņā ar noteiktiem nosacījumiem ir iespējama vienpusēja saskaņoto tarifu noteikumu grozījuma izdarīšana. Tomēr nolīguma pusei, kas iesniedz grozījumu, ir jāpiešķir līdzvērtīgas priekšrocības attiecībā uz otras nolīguma puses importu. Nolīguma 16. pantā paredzēts, ka Asociācijas komiteja tiekas, lai pienācīgi ņemtu vērā otras nolīguma puses intereses.

               4.
                     Asociācijas nolīguma 97. pantā ir paredzēts, ka ES un Alžīrijas Asociācijas komitejai (turpmāk “Asociācijas komitejai”) ir pilnvaras pieņemt lēmumus par nolīguma pārvaldību. Tādēļ ir nepieciešams, lai Asociācijas komiteja pieņemtu lēmumu par plānotajiem grozījumiem,

               IR PIEŅĒMUSI ŠO LĒMUMU.

               1. pants

               Nosacījumi attiecībā uz likmēm un ilgumu, par ko tika panākta vienošanās divpusējās apspriedēs un kas iekļauti šā lēmuma I pielikumā, groza sākotnēji paredzētajos tarifa preferenču nosacījumos attiecībā uz lauksaimniecības produktiem un pārstrādātiem lauksaimniecības produktiem, kas minēti Asociācijas nolīguma 2. un 5. protokolā.

               2. pants

               Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

               Briselē,

                  ES un Alžīrijas Asociācijas komitejas vārdā –

                  priekšsēdētājs

               I pielikums

               1.
                     Pēc tam, kad Alžīrija 5. Asociācijas padomes sanāksmē, kas notika 2010. gada 15. jūnijā, iesniedza oficiālu pieprasījumu pārskatīt tarifu atcelšanas grafiku attiecībā uz lauksaimniecības produktiem un pārstrādātiem lauksaimniecības produktiem, un pēc sešām apspriešanās sanāksmēm abas puses 2011. gada 11. jūlijā vienojās par jauniem noteikumiem, ar ko groza tarifu noteikumu, kas paredzēti 2. un 5. protokolā Eiropas un Vidusjūras reģiona valstu nolīgumā, ar ko izveido asociāciju starp Eiropas Kopienu un tās dalībvalstīm, no vienas puses, un Alžīrijas Tautas Demokrātisko Republiku, no otras puses (turpmāk “nolīgums”), pamatojoties trīsdesmit sešu tarifa apakšpozīciju sarakstu (trīsdesmit četras lauksaimniecības produktu apakšpozīcijas un divas pārstrādātu lauksaimniecības produktu pozīcijas).

               2.
                     Asociācijas nolīguma 16. pantā ir paredzēts, ka nolīguma pusei, kas groza minētā nolīguma pielikumos paredzētos nosacījumus (1.–5. protokols), būs jāsniedz otrai pusei līdzvērtīga kompensācija.

               Alžīrijas 2010. gada jūnija memorandā bija paredzēts attiecībā uz ES svītrot trīsdesmit četras lauksaimniecības produktu apakšpozīcijas un divas pārstrādātu lauksaimniecības produktu apakšpozīcijas.

               3.
                     Pēc sešām sanāksmēm (no 2010. gada septembra līdz 2011. gada jūlijam), kuru noslēgumā tika noslēgta vienošanās 2011. gada 11. jūlija protokola veidā, puses vienojās par to, ka attiecībā uz ES eksportu uz Alžīriju Asociācijas nolīguma 2. protokolā tiek svītrotas divdesmit piecas lauksaimniecības produktu preferenciālās apakšpozīcijas un 5. protokolā – divas pārstrādātu lauksaimniecības produktu apakšpozīcijas. Puses vienojās arī par ES paredzētu kompensāciju, kas līdzvērtīga Eiropas uzņēmēju neiekasētajiem muitas nodokļiem, palielinot divas pašreizējās lauksaimniecības produktu preferenciālā tarifa apakšpozīcijas: dzīvi liellopi, tīršķirnes vaislas lopi un parastie kvieši, izņemot sēklas.

               Sīkāku informāciju par šīm izmaiņām skatīt turpmāk.

               4.
                     Attiecībā uz pārējiem produktiem, kas minēti nolīguma 14. panta 2. punktā, tiks piemērotas sākotnējās tarifa preferences, kas paredzētas nolīguma 2. un 5. protokolā.

               5.
                     Grozījumus, kas izklāstīti 2. un 5. protokolā, Alžīrija vienpusēji piemēroja no 2011. gada 1. janvāra. Tie tika pārskatīti pēc pušu apspriešanās. Turpmākos noteikumus Alžīrija piemēro kopš 2012. gada 1. oktobra.

               Alžīrija 2012. gada 1. oktobrī atcēla saskaņā ar 2. protokolu ES un Alžīrijas asociācijas nolīgumā ES piešķirtās preferenciālās kvotas attiecībā uz šādiem lauksaimniecības produktiem:

                        Tarifa pozīcijas numurs

                        (Alžīrijas kods)

                        Preču apraksts

                        Piemērotie muitas nodokļi (%)

                        Muitas nodokļu samazinājums (%)

                        Preferenciālās tarifa kvotas (tonnās)

                        ES kods

                        0105.11.10

                        Diennakti veci broileru cāļi

                        5

                        100

                        20

                        0105.11

                        0105.11.20

                        Diennakti veci dējējvistu cāļi

                        5

                        0105.11.30

                        Diennakti veci vaislas, broileru cāļi

                        5

                        0105.11.40

                        Diennakti veci vaislas, dējējvistu cāļi

                        5

                        0713.10.90

                        Zirņi

                        5

                        100

                        3000

                        0713.10.90

                        0713.20.90

                        Aunazirņi

                        5

                        0713.20.00

                        0713.31.90

                        Zeltainās pupiņas (Mungo, Hepper vai Radiata)

                        5

                        0713.31.00

                        0713.32.90

                        Šķautņainās pupiņas

                        5

                        0713.32.00

                        0713.33.90

                        Kāršu pupiņas

                        5

                        0713.33.90

                        0713.39.90

                        Citas pupas un pupiņas

                        5

                        0713.39.00

                        0713.40.90

                        Lēcas

                        5

                        0713.40.00

                        0713.50.90

                        Dārza pupiņas

                        5

                        0713.50.00

                        0713.90.90

                        Citi pākšu dārzeņi

                        5

                        0713.90.00

                        0805.10.00

                        Apelsīni

                        30

                        20

                        100

                        0805.10

                        0805.20.00

                        Mandarīni (tostarp tanžerīni un sacumas); klementīni, vilkingi un tamlīdzīgi citrusaugļu hibrīdi

                        30

                        0805.20

                        0805.40.00

                        Greipfrūti, ieskaitot pomelo

                        30

                        0805.40

                        0805.50.00

                        Citroni (Citrus limon, Citrus limonum) un laimi (Citrus aurantifolia, Citrus latifolia)

                        30

                        0805.50

                        0805.90.00

                        Citi citrusaugļi

                        30

                        0805.90

                        1105.20.00

                        Kartupeļu pārslas, granulas un zirnīši

                        30

                        20

                        100

                        1105.20.00

                        1107.10.00

                        Negrauzdēts iesals

                        30

                        100

                        1.500

                        1107.10

                        1108.12.00

                        Kukurūzas ciete

                        30

                        20

                        1.000

                        1108.12

                        2005.40.00

                        Zirņi (Pisum sativum), sagatavoti vai konservēti bez etiķa vai etiķskābes, nesasaldēti, izņemot pozīcijā 20 06 minētos produktus

                        30

                        100

                        200

                        2005.40

                        2005.60.00

                        Sparģeļi

                        30

                        100

                        500

                        2005.60

                        2005.90.00

                        Citi dārzeņi un dārzeņu maisījumi

                        30

                        20

                        200

                        2005.99

                        2007.99.00

                        Nehomogenizēti izstrādājumi, izņemot no citrusaugļiem

                        30

                        20

                        200

                        2007.99

               Šādas tarifu preferences, kas ES piešķirtas saskaņā ar ES un Alžīrijas asociācijas nolīguma 2. pielikuma 5. protokolu attiecībā uz pārstrādātiem lauksaimniecības produktiem, Alžīrija ir atcēlusi 2012. gada 1. oktobrī:

                        Tarifa pozīcijas numurs (Alžīrijas kods)

                        Preču apraksts

                        Piemērotie muitas nodokļi (%)

                        Muitas nodokļu samazinājums (%)

                        Preferenciālās tarifa kvotas (tonnās)

                        ES kods

                        2105.00.00

                        Saldējums un citādi pārtikas ledus veidi

                        30

                        20

                        3505.10.00

                        Dekstrīni un citādas modificētās cietes

                        15

                        100

               Preferenciālās kvotas attiecībā uz lauksaimniecības produktiem, kas piešķirtas ES saskaņā ar ES un Alžīrijas asociācijas nolīguma 2. protokolu, Alžīrija ir aizstājusi ar šādiem noteikumiem 2012. gada 1. oktobrī:

                        Tarifa pozīcijas numurs (Alžīrijas kods)

                        Preču apraksts

                        Piemērotie muitas nodokļi (%)

                        Muitas nodokļu samazinājums (%)

                        Preferenciālās tarifa kvotas (tonnās)

                        ES kods

                        0102.10.00

                        Dzīvi tīršķirnes vaislas liellopi

                        5

                        100

                        4.950

                        0102.10.00

                        1001.90.90

                        Kvieši, izņemot cietos kviešus, izņemot sēklu

                        5

                        100

                        403.000

                        1001.99.90

               Šādas preferenciālās kvotas attiecībā uz lauksaimniecības produktiem, kas piešķirtas ES saskaņā ar ES un Alžīrijas asociācijas nolīguma 2. protokolu, Alžīrija ir atjaunojusi pilnībā 2012. gada 1. oktobrī:

                        Tarifa pozīcijas numurs (Alžīrijas kods)

                        Preču apraksts

                        Piemērotie muitas nodokļi (%)

                        Muitas nodokļu samazinājums (%)

                        Preferenciālās tarifa kvotas (tonnās)

                        ES kods

                        0102.90.10

                        Piena govis

                        5

                        100

                        5.000

                        0102.90

                        0102.90.20

                        Grūsnas teles un atnesušās teles

                        5

                        0102.90.90

                        Citi

                        30

                        0406.90.10

                        Citi mīkstie sieri, no presētas un nekarsētas masas, daļēji vai pilnībā termiski apstrādāti

                        30

                        100

                        800

                        0406.90
                           (izņemot 90.01)

                        0406.90.90

                        Citādi sieri (Itālijas vai Gouda veida)

                        30

                        10.03.00.90

                        Mieži, izņemot sēklu

                        15

                        50

                        200.000

                        1003.00.90

                        1517.10.00

                        Margarīns, izņemot šķidro margarīnu

                        30

                        100

                        2.000

                        1517.10

                        1517.90.00

                        Citi

                        30

                        1517.90

                        1701.99.00

                        Cukurniedru vai cukurbiešu cukurs un ķīmiski tīra saharoze cietā veidā, izņemot neapstrādātu, bez aromatizētāju vai krāsvielas piedevām

                        30

                        100

                        150.000

                        1701.99

                     (1)

                        OV L 265, 10.10.2005., 2. lpp.